
[bookmark: _GoBack]На основу Одлуке о продаји путничког возила број 33-1 од 14.02.2025.године, ЈКП “Пијаца“ Краљево објављује следећи

О  Г  Л  А  С
О РАСПИСИВАЊУ ЈАВНЕ ЛИЦИТАЦИЈЕ ЗА ПРОДАЈУ ПУТНИЧКОГ ВОЗИЛА
2. позив

I.ПРЕДМЕТ  ПРОДАЈЕ

Предмет огласа је продаја путничког возила, власништво ЈКП “Пијаца“ Краљево.

II.ПОДАЦИ  О  ВОЗИЛУ

Путнички аутомобил, марке FIAT PUNTO 1,2 DINAMIC 16V SP, врата 5, боја возила Е сива М, број шасије ZFA18800004873118, број мотора 188A50000989930, година производње 2004, маса возила 933 кг, места за седење 5, запремина мотора 1242 cm3, снага мотора 59 кw, врста горива БЕНЗИН – GAS.
Возило је регистровано до  06.02.2025.године.

III. НАЧИН ПРОДАЈЕ

 1.Продаја возила се врши методом јавног надметања путем затворених писаних понуда по начелу „виђено–купљено”, што искључује све накнадне рекламације и приговоре купца упућене продавцу, по питању квалитета и евентуалних недостатака.
 2.Возило се може погледати на паркингу ЈКП “Пијаца“ Краљево, ул. Београдска 42Е, од дана објављивања огласа до дана продаје, сваким радним даном у  току радног времена уз претходно јављање контакт особи Стефан Ракић.  
3. Право учешћа у јавном надметању имају сва физичка и правна лица.
4. Критеријум за избор најповољнијег понуђача је највиша понуђена цена која не може бити мања од почетне продајне цене. 
5. Почетна продајна цена износи 188.000,00 динара.

IV. НАЧИН ОБЈАВЕ 

Оглас ће бити објављен у “Ибарским новостима”, на интернет страници ЈКП “Пијаца“ Краљево.
Рок за достављање понуда је 7 дана од дана објављивања на интернет страници предузећа и “Ибарским новостима”.

V. ДОСТАВЉАЊЕ И САДРЖАЈ  ПОНУДА

Писане понуде се достављају у затвореној коверти са назнаком “ПОНУДА - НЕ ОТВАРАЈ – ЈАВНИ ПОЗИВ ЗА ПРОДАЈУ МОТОРНОГ ВОЗИЛА- „PUNTO” путем поште или непосредном предајом код пословно техничког секретара ЈКП “Пијаца“ Краљево.
Крајњи рок за достављање понуда је 28.02.2025.године у 12.00  часова, укључујући и понуде упућене путем поште, а пристигле до назначеног датума и времена.
Све понуде које пристигну после наведеног рока, као и понуде са износом мањим од утврђене почетне цене, Комисија неће узети у разматрање.
Јавно надметање ће бити пуноважно и у случају да понуду достави само један понуђач.
Писана понуда треба да садржи:
1. Документа и податке о понуђачу: 
- за физичко лице ( фотокопија личне карте, адреса и контакт телефон )
- за правно лице ( фотокопија решења о упису у судски регистар, име и презиме овлашћеног лица за заступање, адреса и контакт телефон)
2. Износ понуде мора бити изражена у динарима, бројевима и словима, на потписаном и овереном обрасцу (за правна лица).
3. Доказ о уплати кауције. 

VI. МЕСТО И ДАН ОТВАРАЊА ПОНУДА

Пристигле понуде ће се отварати дана 28.02.2025.године са почетком у 13.00 часова у управној згради ЈКП “Пијаца“ Краљево, канцеларија директора.
Кауција у износу од 10% од почетне продајне цене; тачније 18.800,00динара се мора депоновати на благајни предузећа у рачуноводству. Понуђачима који не буду изабрани као најповољнији кауција се има вратити по окончању лицитације, а изабраном понуђачу за случај да одустане од куповине, кауција неће бити враћена, а након достављања доказа о уплати пуног износа понуђене цене депозит ће бити враћен купцу. 
Пре отварања затворених писмених понуда, саопштавају се правила јавног надметања.
Јавном отварању понуда, може присуствовати овлашћени заступник правног лица или физичко лице, уз презентацију пуномоћја односно личне карте.
Након отварања свих благовремених понуда, закључује се јавно надметање,  утврђивањем листе понуђача који су понудили цену изнад утврђене почетне цене, почевши од понуђача са најповољнијом понудом и констатује се да је моторно возило продато најповољнијем понуђачу. У случају да два или више понуђача понуди исту цену Комисија ће прогласити најповољниг понуђача који је раније доставио понуду по датуму и времену приспећа понуде. 

VII.ОБАВЕЗА  КУПЦА

Понуђач чија је понуда најповољнија, односно купац, дужан је уплатити целокупан утврђени износ за купљено возило на текући рачун ЈКП “Пијаца“ Краљево бр. 105-44002-40, код пословне банке АИК банка Краљево, у року од 4 дана од дана јавног отварања, након чега ће се, уз достављање доказа о уплати, с њим закључити уговор о купопродаји.
Ако купац не уплатиу утврђени износ или не приступи закључењу уговора о купопродаји у остављеном року, сматраће се да је одустао од куповине, те у том случају ЈКП “Пијаца“ Краљево задржава право да понуди закључење уговора о купопродаји следећем најповољнијем понуђачу са утврђене листе.
Све трошкове око даљег транспорта са паркинга ЈКП “Пијаца“ Краљево  и поступка са возилом сноси купац. 
Купац након уплате и закључења уговора о купопродаји, може одмах преузети моторно возило, заједно са пратећим документима путничког возила. За све додатне информације контакт особа је: Стефан Ракић (тел: 036/316-530). 


ЈКП “Пијаца“ Краљево
                                                                                                                                               вд.директора
_________________ 
                                                                                                                                              Јелена Стаматовић
